Ηρώ Διώτη

Η Ηρώ Διώτη είναι Ελληνίδα πολιτικός και πρώην βουλευτής του ΣΥΡΙΖΑ.

Βιογραφία
Γεννήθηκε το 1979 στον Χολαργό και μεγάλωσε στη Λάρισα. Έχει σπουδάσει στο τμήμα Διεθνών Ευρωπαϊκών Οικονομικών και Πολιτικών Σπουδών του Πανεπιστημίου Μακεδονίας και είναι οικονομολόγοςΗρώ Διώτη.

 Πολιτική σταδιοδρομία 
Είναι ενεργό μέλος της Αριστεράς από το 1997 συμμετέχοντας σε αντιρατσιστικές κινήσεις και στα κινήματα πόλης.
Εξελέγη για πρώτη φορά βουλευτής το 2009, στα 30 της χρόνια, στην εκλογική περιφέρεια της Λάρισας. Επανεξελέγη στις εκλογές του Μαΐου και του Ιουνίου του 2012 και του Ιανουαρίου του 2015. Παράλληλα, ήταν μέλος της Κεντρικής Επιτροπής του ΣΥΡΙΖΑ.

Κατά τη διάρκεια της βουλευτικής της θητείας ασχολήθηκε με τα ανθρώπινα δικαιώματαΤην αναγνώριση των τρανσέξουαλ ζητάει ο ΣΥΡΙΖΑΕκλογές με δημοκρατία τύπου Γ, της Ηρώς Διώτη και ήταν πρόεδρος της Ειδικής Μόνιμης Επιτροπής Προστασίας του Περιβάλλοντος στην πρώτη θητεία της κυβέρνησης ΣΥΡΙΖΑ-ΑΝΕΛΒουλή των Ελλήνων - Ειδική Μόνιμη Επιτροπή Προστασίας Περιβάλλοντος.

Στις αυτοδιοικητικές εκλογές του 2014 ήταν υποψήφια περιφερειάρχης Θεσσαλίας υποστηριζόμενη από τον ΣΥΡΙΖΑΣΥΡΙΖΑ: Η Ηρώ Διώτη θα διεκδικήσει την Περιφέρεια Θεσσαλίας με τον συνδυασμό Δρόμος της Ανατροπής για τη Θεσσαλία. Συγκέντρωσε 58.756 ψήφους και ποσοστό 13,31% στον Α' γύρο λαμβάνοντας την τρίτη θέση και δεν κατάφερε να περάσει στον Β' γύρο.

Τον Αύγουστο του 2015, δεν ψήφισε το τρίτο μνημόνιοΝέο μνημόνιο με 222 «ναι» και στις εκλογές του Σεπτεμβρίου του 2015 δεν ήταν υποψήφια με κανένα πολιτικό κόμμα. Τον Οκτώβριο του 2015 παραιτήθηκε από μέλος του ΣΥΡΙΖΑΝέα απώλεια για τον ΣΥΡΙΖΑ: Παραιτήθηκε η Ηρώ Διώτη.

Στις βουλευτικές εκλογές του Μαΐου και του Ιουνίου 2023 ήταν υποψήφια με το ΜέΡΑ25 στη Λάρισα. Τον Φεβρουάριο του 2024, στο 2ο Διαβουλευτικό Συνέδριο του ΜέΡΑ25, εξελέγη συντονίστρια Κεντρικής Επιτροπής του ΜέΡΑ25, μαζί με τον Νικόλαο Θεοχαράκη. Έθεσε υποψηφιότητα στις ευρωεκλογές του 2024.

Παραπομπές

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Λάρισας
Κατηγορία:Περιφερειακοί Σύμβουλοι ανά την Ελλάδα